དགོན་པའི་ནང་རྒྱ་ནག་གི་ལས་ཁུང་ཆེན་པོ་གཉིས་ཡོད་པ་སྟེ།གཏེར་ཁ་སྔོགས་འདོན་གྱི་ལས་ཁུང་དང་།ལམ་བཟོ་རུ་ཁག་གི་ལས་ཁུང་གཉིས་རེད།ད་རུང་རྡོ་སོལ་བཙོང་ས་སོགས་བཟོས་ཡོད་ལ།གྲྭ་ཚང་ཆོས་རའི་ནང་དུད་འགྲོའི་རུས་པ་དང་པགས་པ་ལྕགས་རིགས་སོགས་ཉོ་ཚོང་བྱེད་སའི་ལས་ཁུང་བཟོས་འདུགལོ་ངོ་བདུན་བརྒྱ་ལྷག་གི་ལོ་རྒྱུས་ཡོད་པའི་དགོན་པའི་ནང་གི་སྐུ་གསུང་ཐུགས་རྟེན་རྣམས་ས་གནས་གང་ཞིག་ལ་ཁྱེར་སོང་བ་དང་།ཉིན་ག་ཚོད་ཞིག་ལ་དབོར་འདྲེན་བྱས་པ་ངས་ད་རུང་ཡང་མི་ཤེས་ལ།གྲྭ་བ་རྒན་པ་ཚོར་དྲིས་ཀྱང་མ་མྱོང་།དེང་སང་རོང་བོ་དགོན་པ་ཁྲ་ལམ་ལེར་དད་ལྡན་རྣམས་ཀྱི་དྭངས་པ་འདྲེན་པའི་ཞིང་ས་རུ་གྱུར་བ་འདི་ནི།རེབ་གོང་མི་དམངས་ཀྱིས་དད་སྟོབས་ཀྱིས་འཛུགས་སྐྲུན་བྱས་པ་ཞིག་ཡིན་པ་ལས།ང་རང་རོང་བོ་དགོན་པར་ཡོད་དུས།རྒྱ་ནག་སྲིད་གཞུང་གིས་རོགས་སྐྱོར་མ་བྱས་སྟབས་དགོན་པའི་གྲྭ་བ་ཚོས་སྲིད་གཞུང་ལ་ངོ་རྒོལ་བྱས་རྐྱེན་གྱི་རྩ་བ་གཅིག་འདིར་ཐུག་ཡོད།